Source: http://legislatie.just.ro/Public/DetaliiDocumentAfis/41212
Timestamp: 2017-09-23 19:45:55+00:00

Document:
HG 1504 18/12/2002 - Portal Legislativ
HOTĂRÂRE nr. 1.504 din 18 decembrie 2002privind înfiinţarea pe lângă Institutul Naţional de Statistica a unei activităţi finanţate integral din venituri proprii
Publicat în MONITORUL OFICIAL nr. 19 din 15 ianuarie 2003
În temeiul art. 107 din Constituţie şi al art. 67 din Legea nr. 500/2002 privind finanţele publice,Guvernul României adopta prezenta hotărâre. + Articolul 1Se aprobă înfiinţarea pe lângă Institutul Naţional de Statistica şi direcţiile teritoriale de statistica a activităţii "Diseminarea informaţiilor statistice româneşti", denumita în continuare Activitate. + Articolul 2 (1) Activitatea consta în: ... a) difuzarea datelor şi a informaţiilor statistice din bazele de date statistice prin publicaţii pe suport de hârtie sau electronic, în condiţiile respectării protecţiei şi confidenţialităţii datelor; ... b) editarea de publicaţii, altele decât cele cuprinse în programul cercetărilor statistice; ... c) realizarea de lucrări statistice în afară celor cuprinse în programul anual aprobat. ... (2) Activitatea se încadrează la acelaşi capitol bugetar în care este încadrat şi ordonatorul de credite care a înfiinţat-o. ... + Articolul 3 (1) Finanţarea Activităţii se realizează integral din venituri proprii. ... (2) Veniturile proprii ale Activităţii se constituie din: ... a) încasările obţinute din acţiunile prevăzute la art. 2 alin. (1); ... b) dobânzile încasate, în condiţiile legii, la disponibilităţile băneşti şi la depozitele constituite din veniturile obţinute din activităţile prevăzute la art. 2 alin. (1); ... c) donaţii şi sponsorizări. ... (3) Cheltuielile curente şi de capital ce se efectuează pentru realizarea Activităţii se finanţează integral din veniturile proprii prevăzute la alin. (2). ... + Articolul 4 (1) Bugetul de venituri şi cheltuieli pentru Activitate se aproba o dată cu bugetul Institutului Naţional de Statistica, conform prevederilor Legii nr. 500/2002 privind finanţele publice. ... (2) Excedentul anual rezultat din execuţia bugetului de venituri şi cheltuieli se reportează în anul următor. ... + Articolul 5 (1) Execuţia de casa a bugetului de venituri şi cheltuieli al Activităţii se realizează prin Trezoreria statului, conform prevederilor legale în vigoare. ... (2) Raportarea execuţiei de casa a bugetului de venituri şi cheltuieli al Activităţii se efectuează în conformitate cu instrucţiunile emise de Ministerul Finanţelor Publice. ... + Articolul 6Institutul Naţional de Statistica şi direcţiile teritoriale de statistica pot utiliza şi personal de specialitate atras pentru realizarea Activităţii. + Articolul 7În relaţiile contractuale Activitatea este reprezentată de persoanele autorizate ale Institutului Naţional de Statistica. + Articolul 8Contractele aflate în derulare la 31 decembrie 2002, care au ca obiect acţiuni care se desfăşoară în cadrul Activităţii, vor fi derulate în continuare de Activitatea înfiinţată. + Articolul 9Prezenta hotărâre intră în vigoare începând cu luna ianuarie a anului 2003.PRIM-MINISTRUADRIAN NASTASEContrasemnează:---------------Ministrul dezvoltării şi prognozei,Gheorghe Romeo Leonard CazanMinistrul finanţelor publice,Mihai Nicolae TanasescuBucureşti, 18 decembrie 2002.Nr. 1.504.-----------------

References: HOTĂRÂRE nr. 1
 Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7
 Articolul 8
 Articolul 9